อัลมุสตันศิร บิลลาฮ์

**อะบู ตะมีม มะอัด อัลมุสตันศิร บิลลาฮ์** (&lrm;; 2 กรกฎาคม ค.ศ. 1029 – 29 ธันวาคม ค.ศ. 1094) เป็นเคาะลีฟะฮ์ฟาฏิมียะฮ์องค์ที่ 8 ใน ค.ศ. 1036 ถึง 1094 พระองค์เป็นหนึ่งในผู้ปกครองมุสลิมที่ปกครองนานที่สุด รัชสมัยของพระองค์คือช่วงเริ่มต้นรัฐฟาฏิมียะฮ์ ในช่วงต้นของรัชสมัยมีความต่อเนื่องของผู้บริหารที่มีความสามารถฝยการบริหารรัฐฟาฏิมียะฮ์ (อะนูชตะกีน, อัลญัรญะรออี และอัลยาซูรีในภายหลัง) ควบคุมความเจริญรุ่งเรืองของรัฐในช่วงสองทศวรรษแรกของรัชสมัยอัลมุสตันศิร อย่างไรก็ตาม การแตกหักของราชสำนักระหว่างกลุ่มราชสำนักเติร์กกับเบอร์เบอร์/ซูดานหลังจากการลอบสังหารอัลยาซูรีที่เกิดขึ้นพร้อมกับภัยพิบัติทางธรรมชาติในอียิปต์ และการสูญเสียการควบคุมบริหารเหนือดินแดนนอกอียิปต์ของฟาฏิมียะฮ์อย่างค่อยเป็นค่อยไป เกือบส่งผลให้รัฐฟาฏิมียะฮ์ล่มสลายจนสิ้นในคริสต์ทศวรรษ 1060 การแต่งตั้งบัดร์ อัลญะมาลี นายพลชาวอาร์เมเนีย ผู้ขึ้นมามีอำนาจเป็นวิเซียรใน ค.ศ. 1073 และกลายเป็นเผด็จการของประเทศโดยพฤตินัยภายใต้การครองราชย์เพียงในนามของอัลมุสตันศิร

เคาะลีฟะฮ์อัลมุสตันศิร บิลลาฮ์เป็นอิมามคนสุดท้ายก่อนที่จะเกิดการแตกแยกในขบวนการอิสมาอีลียะฮ์ออกเป็น 2 กลุ่ม เนื่องจากการต่อสู้กันอย่างต่อเนื่องระหว่างนิซาร พระราชโอรสองค์โต กับอัลมุสตะอ์ลี พระอนุชาของนิซารผู้ได้รับการเลี้ยงดูให้ขึ้นครองราชย์โดยอัลอัฟฎ็อล ชาฮันชาฮ์ บุตรและผู้สืบทอดของบัดร์ อัลญะมาลี ผู้ที่ติดตามนิซารกลายมาเป็นอิสมาอีลียะฮ์สายนิซารีที่พบเป็นหลักในอิหร่านและซีเรีย ส่วนผู้ที่ตามอัลมุสตะอ์ลีกลายเป็นสายมุสตะอ์ลี

## พระราชประวัติ
อัลมุสตันศิรเสด็จพระราชสมภพที่ไคโรในวันที่ 16 ญุมาดัษษานี ฮ.ศ. 420/2 กรกฎาคม ค.ศ. 1029 จากอะลี อัซซอฮิรกับเราะศ็อด ทาสผิวดำจากนูเบีย เมื่อพระชนมพรรษา 8 เดือน พระราชบิดาประกาศให้พระองค์เป็นผู้สืบทอดพระราชบัลลังก์ พระองค์มีพระนามว่า อะบู ตะมีม มะอัด นามสกุล อัลมุสตันศิร บิลลาฮ์ ("ผู้ถามถึงชัยชนะจากพระผู้เป็นเจ้า") พระองค์ขึ้นครองราชย์รัฐเคาะลีฟะฮ์ฟาฏิมียะฮ์ในวันที่ 15 ชะอ์บาน ฮ.ศ. 427/13 มิถุนายน ค.ศ. 1036 ตอนพระชนมพรรษา  พรรษา ในช่วงปีแรกของการเป็นเคาะลีฟะฮ์ พระราชมารดาเป็นผู้บริหารกิจการของรัฐ พระองค์ครองราชย์เป็นเวลา 60 ปี ซึ่งยาวนานที่สุดในบรรดาเคาะลีฟะฮ์ทั้งหมดทั้งในอียิปต์หรือรัฐอิสลามอื่น ๆ อย่างไรก็ตาม อำนาจของฟาฏิมียะฮ์ถูกจำกัดอยู่ที่อียิปต์ เนื่องจากการพิชิตลิแวนต์ของพวกเซลจุค นอร์มันในซิซิลีกับมอลตา และชนเผ่าอาหรับสร้างความสั่นคลอนต่อฝ่ายฟาฏิมียะฮ์เหนือตูนิเซียและตริโปลี อัลมุสตันศิรถือว่าเป็นผู้ไร้ความสามารถ และนั่นทำให้ราชสำนักของพระองค์จึงถูกครอบงำโดยทหารแข็งแกร่งและเจ้าหน้าที่คนโปรดของพระราชมารดา ในขณะที่คลังสมบัติก็หมดลงด้วยการต่อสู้แบบประจัญบานจากฝ่ายต่าง ๆ

พระองค์สร้างเมียะห์รอบพิเศษที่เสาหนึ่งในมัสยิดอิบน์ ฏูลูน เหนือเมียะห์รอบมีพระนามของพระองค์สลักร่วมกับชะฮาดะฮ์ที่มีการอ่านกันตามสาธารณะในสมัยฟาฏิมียะฮ์ ซึ่งลงท้ายด้วยวลี 'อะลีวะลียุลลอฮ์' หมายถึง "อะลีเป็นพระสหายของอัลลอฮ์"

## ราชสำนัก
ดาอี/วิเซียรที่มีเชื่อเสียงในรัชสมัยของพระองค์ มีดังนี้:
*อะลี อิบน์ อะห์มัด อัลญัรญะรออี, วิเซียร (เสียชีวิต ค.ศ. 1045)
*บัดร์ อัลญะมาลี, วิเซียร (เสียชีวิต ค.ศ. 1094)
*อัลมุอัยยัด ฟีดดีน อัชชีรอซี, หัวหน้าผู้สอนศาสนา (*[[Da'i al-du'at|dā‘i al-dū‘at]]*) ใน ค.ศ. 1059 ถึง 1078
มูลัย อับดุลลอฮ์กับSyedi Nuruddin เป็นชาวอินเดียสองคนที่เดินทางพบอัลมุสตันศิร บิลลาฮ์ที่อียิปต์ ทั้งคู่หันมานับถือความเชื่อแบบอิสมาอีลียะฮ์ตามอัลมุอัยยัด ฟีดดีน อัชชีรอซี ดาอีฟาฏิมียะฮ์ และกลับไปอินเดียเพื่อเผยแพร่ความเชื่อนี้

## ภาพ

File:Qibla mustansir 1.jpg|*เมียะห์รอบ*ของอัลมุสตันศิรที่มัสยิดอิยน์ ฏูลูน ไคโร
File:Imam Mustansir history details at Mosque tulin.jpg|จารึกหินจากสมัยอัลมุสตันศิรใกล้*เมียะห์รอบ*ของอัลมุสตันศิร
File:Imam Mustansir qibla 3.jpg|รายละเอียด*เมียะห์รอบ*ของอัลมุสตันศิร
File:Kalemtut shahadat.jpg|พระนามของอัลมุศตันศิรสลักบน*เมียะห์รอบ*


## หมายเหตุ

## อ้างอิง

## ข้อมูล
*
* 
* 
* 
* 
* 

หมวดหมู่:บุคคลที่เสียชีวิตในคริสต์ทศวรรษ 1090
หมวดหมู่:บุคคลที่ไม่ทราบปีที่เสียชีวิต
หมวดหมู่:ชาวอียิปต์ที่นับถือนิกายอิสมาอีลียะฮ์
หมวดหมู่:โอรสในเคาะลีฟะฮ์ฟาฏิมียะฮ์
หมวดหมู่:เชื้อพระวงศ์จากไคโร
หมวดหมู่:ชาวอียิปต์เชื้อสายนูเบีย